Алесь Бяляцкі, лідар праваабарончага цэнтра “Вясна, які на працягу многіх гадоў дапамагаў ахвярам рэжыму, аказаўся асуджаным да чатырох з паловай гадоў пазбаўлення волі строгага рэжыму. Кандыдаты ў прэзідэнты Андрэй Саннікаў і Мікалай Статкевіч, сябра каманды Саннікава Зміцер Бандарэнка знаходзяцца ў турме. Эдуард Лобаў, Зміцер Дашкевіч і Павел Севярынец былі асуджаныя да доўгіх тэрмінаў турэмнага зняволення. Яны хацелі служыць і спрыяць развіццю беларускага грамадства. За гэта яны былі кінутыя ў турмы пасля 19 снежня 2010 года.